title: "Sileo"
text: "Sileo es en d\u00fctsk Omnibus firma. Di Sileo GmbH jert t\u00f6 di Bozankaya-Firmenker, wat bluat Batteriibusi becht. Di Firma set \u00f6n Salzgitter-Watenstedt.\n\nHistoorie\n\nFan en Konstruktsjoonskontoor t\u00f6 di Sileo GmbH \n\nDi Sileo GmbH waar \u00f6n't Jaar 2014 gr\u00fcnjlair. Al 1989 her Murat Bozankaya en Injenj\u00f6\u00f6rkontoor \u00f6n Wolfenb\u00fcttel (Bozankaya Business Consultant & Commerce (BBC & C)) bigent. 1997 k\u0101m uk \u00f6n Wolfenb\u00fcttel di Bozankaya Metall & Kunststoff GmbH bit\u00f6t leeterhen toog em om naa Salzgitter.\nMe di Jaaren waar fan dit Konstruktsjoonskontoor Bozankaya en Systeem-T\u00f6stj\u00fc\u00fcrer fuar Faartj\u00fcchfabriken. \n2010 k\u00fcr em \u00f6n Ankara (T\u00fcrkei) di Turkish Commercial Vehicles (TCV) gr\u00fcnjlii, en diarme k\u00fcr em salev Busi bech. 2012 k\u0101m en Diesel-Statbus \u00fct, en fan des Konstruktsjoon waar uk di Sileo maaket. Diarfuar wiar men jit en Firma, di Sileo GmbH n\u00f6\u00f6rig, aurdat em en \u0100pleersysteem, dit Single-Cell-Loading-Batteriesystem (SCL) bech wil. Di Sileo GmbH es fan 2014.\n\nDi 27. August 2017 bruan Produktsjoonshali en Forwaltingsbechnig hiilendal of.\n\nMiilstiiner \nDi jest Bus-Bisteling k\u0101m \u00f6n di Juuli fan 2015 iin, en dit wiar fuar di SWB Bus und Bahn fan Bonn. Diar waar soks Sileo S12 bistelt.\n\n2016 k\u00fcr Sileo di jest Bateriibusi fuar Th\u00fcringen en Sleeswig-Holstiin bring.\nDi gurtest Bisteling k\u0101m fan di Aachener Stra\u00dfenbahn und Energieversorgungs-AG (ASEAG). Diar skul twesken 2016 en 2018 14 Tauwain-Busi S18 en jen Triiwain-Bus S25 hen. Di jest Bus k\u0101m t\u00f6 Bigening fan 2017 \u00f6n Gang.\n\nTaust Generatsjoon\nBi di Busworld 2017 k\u00fcr Sileo sin taust Busgeneratioon weegi. \u00d6ner di Flag \u201eMeet the future \u2013 Die Zukunft beginnt schon heute\u201c waar nii Modeli me nii Karoseriien weeget, wat uk fii\u0111er k\u00f6\u00f6r ken \u00fcs di ialer Busi. Di Modeli S10, S12 und S18 wiar al bikeent, di S 25 k\u0101m nii diart\u00f6.. \n\nDi jest Elektrobus fan Sileo k\u0101m 2019 wech, en diarfuar waar en nii jen iinseet.\n\nElektrobusi \u00fcp S\u00f6l\n\nDi SVG heer al di taust Sileo S12, en \u00f6n di Marts 2020 k\u00fcr uk Mercedes-Benz en Elektrobus t\u00f6 Proof stj\u00fc\u00fcr, di E-Citaro.\nDi SVG wel hol uk 18-Meeter-Busi me Elektromaskiin haa.\n\nProduktsjoon \nSileo fair di Rohkaroseriien fan TCV \u00fct di T\u00fcrkei. \u00d6n Salzgitter kum da Aksen, \u00d6ndreft, Bateriien Seetplaatsen en di hiili Kraam \u00fctstafiaret. Des es muar \u00fcs 50 % fan dit Wertwening, en diar\u00f6n jit Sileo en d\u00fctsk Busfabrik.\n\nModeli\n\nSileo S10 \nDi Sileo S10 es en batteriielektrisk 10,7-Meeter-Solobus.\n\nSileo S12 \nDi Sileo S12 es en batteriielektrisk 12-Meeter-Solobus.\n\nSileo S18 \nDi Sileo S18 es en batteriielektrisk 18-Meeter-Tauwain-Bus.\n\nSileo S25 \nDi Sileo S25 es en batteriielektrisk 25-Meeter-Triiwain-Bus.\n\nWeblinks \n Firmenweebsir\nDi Elektrobus uur fan en Omrochterfabrik presentiaret\n\nEinzelnachweise \n\nOmnibusfabriik\nElektroautofirma\nFirma (Salzgitter)\nAutomobilfabrik (D\u00fctskl\u00f6n)\u200e"